Diari Oficial de la Generalitat Valenciana


Sumari del DOGV 3636, del 30-11-1999 (1999/10909)

Acord de 23 de novembre de 1999, del Govern Valencià, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Montán.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   3636

Data del DOGV
:   30-11-1999

Secció del DOGV
:   V. ALTRES ANUNCIS - F) EXPROPIACIONS

Número del document
:   1999/10615


Data del document
:   30-11-1999

Organisme emissor
:   Conselleria de Justícia i Administracions Públiques

Tipus de document
:   Acord

Descriptors 

:   * Montán
    * administració local
    * expropiació

Acord de 23 de novembre de 1999, del Govern Valencià, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Montán. [1999/M10087]
  
El Govern Valencià, en la reunió del dia 23 de novembre de 1999, adoptà l'acord següent:
  
L'Ajuntament de Montán, després de l'aprovació del projecte d'obres i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte de construcció d'una residència-centre de dia a Montán.
  
Aquesta declaració d'urgent ocupació es justifica per les següents raons:
  
- El sòl que es pretén expropiar per a la construcció de la residència està qualificat en les Normes Subsidiàries de Montán com a zona d'equipament assistencial (TD), en total concordança amb l'ús a què es destinarà l'edifici.
  
- El projecte per a la construcció de la citada residència està presentat a la Conselleria de Benestar Social, amb la qual té firmat l'Ajuntament de Montán el protocol per a la seua implantació.
  
- Per a poder iniciar les obres cal la urgent ocupació dels terrenys afectats.
  
La relació de propietaris, béns i drets afectats per l'expedient va ser sotmesa a informació pública i notificada individualment a les persones interessades, algunes de les quals van presentar al·legacions que han sigut resoltes pel ple de la corporació. En l'expedient consten l'aprovació del projecte d'obres, l'acta de replantejament i la retenció de crèdit.
  
Per tot això i de conformitat amb les facultats conferides pel Reial Decret 3.318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei de la Generalitat Valenciana 5/1983, de 30 de desembre, a proposta del conseller de Justícia i Administracions Públiques, el Govern Valencià
  
ACORDA
  
Declarar la urgent ocupació dels béns i drets subjectes a l'expedient d'expropiació forçosa instruït per l'Ajuntament de Montán per a l'execució del projecte de construcció d'una residència centre de dia a Montán.
  
Relació de béns i drets afectats:
  
Propietaris: Alejandro Guiñón Navarro, Ricardo Guiñón Montoliu i Leonor Guiñón Montoliu.
  
Descripció finca: polígon 8, parcel·la 406. Partida: Bajo Lugar.
  
Superfície: 100 m2.
  
Dades registrals: tom 287, llibre 12, foli 5, finca 564, Reg. Prop. de Viver
  
Propietaris: Dolores Montoliu Calpe, Eduardo García Montoliu i Emilio García Montoliu
  
Descripció finca: polígon 8, parcel·la 421. Partida: Bajo Lugar.
  
Superfície: 224 m2 (50%)
  
Dades registrals: tom 287, llibre 12, foli 7, finca 657, Reg. Prop. de Viver
  
Propietària: Eulalia Fornás Tuzón
  
Descripció finca: polígon 8, parcel·la 421. Partida: Bajo Lugar.
  
Superfície: 224 m2 (50%)
  
Dades registrals: tom 287, llibre 12, foli 7, finca 657, Reg. Prop. de Viver
  
El present acord es publicarà en el Diari Oficial de la Generalitat Valenciana als efectes de l'article 56.2 del Reglament d'Expropiació Forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit davant de la corporació local expropiant al·legacions als sols efectes d'esmenar possibles errors que s'hagen produït en relacionar els béns afectats per la urgent ocupació.
  
Aquest acord posa fi a la via administrativa en virtut de l'article 109.c) de la Llei 30/1992, de 26 de novembre. Les persones interessades podran interposar contra aquests els següents recursos:
  
a) Recurs potestatiu de reposició davant del Govern Valencià, en el termini d'un mes comptat a partir de l'endemà a aquell en què tinga lloc la publicació de l'acord en el Diari Oficial de la Generalitat Valenciana. Contra la desestimació expressa del recurs potestatiu de reposició o, si fa el cas, contra la desestimació presumpta d'aquest pel transcurs d'un mes, es podrà interposar en el termini de dos mesos recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana. En cas d'haver-se interposat recurs administratiu potestatiu de reposició no es podrà interposar recurs contenciós administratiu fins que el primer siga resolt expressament o s'haja produït la seua desestimació presumpta pel transcurs d'un mes. Això d'acord amb allò que s'ha establit en els articles 48, 107 i següents, i 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
b) Directament recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà a la publicació de l'acord en el Diari Oficial de la Generalitat Valenciana, d'acord amb els articles 10 i 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que les persones interessades puguen exercir qualsevol altra via que estimen oportuna.